Spar Nord, som har hovedsæde i Aalborg har i dag offentliggjort et samlet resultat for årets første ni måneder. Det er på 1.034 mio. kroner efter skat. - Det er et stykke over forventet, lyder det fra en begejstret administrerende direktør Lasse Nyby. - Man kniber sig i armen. Vi har før været over en milliard kroner i indtjening på et år, men aldrig før på ni måneder, siger han. Flere forklaringer Der er flere forklaringer på det gode resultat, forklarer bankdirektøren. - Dels har vore kunder haft stor aktivitet, og det har givet flere indtægter til os, men ikke mindst også, fordi vore kunder har det bedre end ventet, siger han. Det gode resultat kan også tilskrives overtagelsen af Bank Nordiks danske aktiviteter, der blandt andet har betyder fem nye afdelinger i hovedstadsområdet. Godt nyt til aktionærer Hvis årets sidste tre måneder går lige så godt som de første ni, forventer Lasse Nyby at resultatet for 2021 vil ende på omkring 1,3 milliarder kroner. -	Jeg håber, at vi i år så kan komme tilbage og udlodder mere til aktionærer. Så en del af det vi tjener i år ender ude hos aktionærerne, siger Lasse Nyby.

Opsummering:
2021 tegner til at blive et rigtig godt år for Spar Nord. Det fremgår af det netop offentliggjorte regnskab for de første tre kvartaler af 2021.